**Obec NIŽNÁ OLŠAVA**

**NÁVRH Všeobecne záväzného nariadenia obce Nižná Olšava**

**č. 1/2020**

**o miestnych daniach a poplatku za komunálne odpady a drobné stavebné odpady na území obce Nižná Olšava**

Návrh VZN vyvesený na úradnej tabuli obce Nižná Olšava dňa 26.11.2020 7.11.2016

Návrh zverejnený na internetovej adrese obce dňa : 26.11.2020

Lehota na predloženie pripomienok k návrhu VZN: do(včítane): 10.12.2020

Doručené pripomienky (počet):

Vyhodnotenie pripomienok k návrhu VZN uskutočnené dňa: --.--. 2020

úradná pečiatka obec : Nižná Olšava

za obec: Ing. Igor Madzin, starosta obce

**OBEC NIŽNÁ OLŠAVA**

### **VŠEOBECNE ZÁVÄZNÉ NARIADENIE**

**č. 1/2020**

***o miestnych daniach***

***a o poplatku za komunálne odpady a drobné stavebné odpady***

***na území obce NIŽNÁ OLŠAVA***

***NÁVRH NA ÚPRAVU !***

––––––––––––––––––––––––––––––––––––––––––––––––––––––––

***Obecné zastupiteľstvo v N i ž n e j O l š a v e na základe § 6 ods. 1 zák. SNR č. 369/1990 Zb. o obecnom zriadení v znení neskorších predpisov a ustanoveniami § 7 ods. 4,5 a 6, § 8 ods. 2 a 4, § 12 ods. 2 a 3, § 16 ods. 2 a 3, § 17 ods. 2,3,4 a 7, § 20 ods. 4, § 98, 98b ods. 5, § 99e ods.9 a § 103 ods. 5 zákona. č. 582/2004 Z. z. o miestnych daniach a  miestnom poplatku za komunálne odpady a  drobné stavebné odpady v znení neskorších predpisov u s t a n o v u j e  pre územie obce N i ž n á O l š a v a toto všeobecné záväzné nariadenie***

I. č a s ť

#### **ZÁKLADNÉ USTANOVENIA**

**§ 1**

(1) Obecné zastupiteľstvo v NIŽNEJ OLŠAVE podľa § 11 ods. 4 písm. d) zákona č. 369/1990 Zb. o obecnom zriadení v znení neskorších predpisov **r o z h o d l o**, že v nadväznosti na § 98 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady **zavádza s účinnosťou od 1. januára 2021 miestne dane a poplatok za komunálne a drobné stavebné odpady.**

(2) Toto všeobecne záväzné nariadenie (ďalej len „VZN“) upravuje podrobne podmienky ukladania miestnych daní a miestneho poplatku za komunálne odpady a  drobné stavebné odpady (ďalej len „miestne dane a miestny poplatok“) na území obce Nižná Olšava.

(3) Obec Nižná Olšava na svojom území **ukladá** tieto miestne dane:

**a/ daň z nehnuteľností,**

**b/ daň za psa,**

**d/ daň za užívanie verejného priestranstva**

**e/ daň za predajné automaty**

**f/ daň za nevýherne hracie prístroje.**

(4) Obec Nižná Olšava na svojom území **ukladá** **poplatok za komunálne odpady a  drobné stavebné odpady.**

(5) Zdaňovacím obdobím miestnych daní a to dane z nehnuteľností, dane za psa a dane za nevýherné hracie automaty je kalendárny rok.

II. č a s ť

**Miestne dane**

**Daň z nehnuteľností**

**§ 2**

Daň z nehnuteľnosti zahŕňa:

a/ daň z pozemkov,

b/ daň zo stavieb,

c/ daň z bytov a nebytových priestorov v bytovom dome.

#### **Daň z pozemkov**

**§ 3**

**Základ dane**

1. Základom dane z pozemkov pre pozemky druhu orná pôda, chmeľnice, vinice,  ovocné sady a trvalé trávne porasty je hodnota pozemku bez porastov určená vynásobením výmery pozemkov v m2  a hodnoty pôdy za 1m2  uvedenej v prílohe

č.1 zákona č. 582/2004 Z.z. v znení neskorších predpisov.

**Hodnota pozemkov** podľa Prílohy č. 1 zákona č. 582/2004 Z.z v znení neskorších

predpisov je stanovená pre obec **Nižná Olšava** :

a/ orná pôda, chmeľnice, vinice, ovocné sady : **0, 2469 eura/ m2**

b/ trvalé trávnaté porasty **: 0, 0325 eura/ m2**

1. Základom dane z pozemkov pre lesné pozemky, na ktorých sú hospodárske lesy, rybníky s chovom rýb a za ostatné hospodársky využívané vodné plochy je hodnota pozemku bez porastov určená vynásobením výmery pozemkov v m2 a hodnoty pozemku zistenej na 1 m2 podľa zákona č. 382/2004 Z.z. o znalcoch, tlmočníkoch

a prekladateľoch a o zmene a doplnení niektorých zákonov a vyhlášky Ministerstva spravodlivosti SR č. 492/2004 Z.z. o stanovení všeobecnej hodnoty majetku.

1. Správca dane ustanovuje na území Obce Nižná Olšava hodnotu pozemku, ktorou

sa pri výpočte základu dane z pozemkov násobí výmera pozemku v m2 za

lesné pozemky, na ktorých sú hospodárske lesy, rybníky s chovom rýb a ostatné

hospodársky využívané vodné plochy **vo výške 0,07 € /m2**

Správca dane v § 3 ods. 3 a/, b/ použije pri výpočte hodnotu pozemkov iba vtedy, ak

nemá doložený znalecký posudok podľa zákona č. 382/2004 o znalcoch, tlmočníkoch a prekladateľoch a o zmene a doplnení niektorých zákonov a vyhlášky Ministerstva spravodlivosti SR č. 492/2004 Z.z o stanovení všeobecnej hodnoty majetku.

1. Základom dane z pozemkov pre pozemky druhu stavebné pozemky, záhrady, zastavané plochy a nádvoria a ostatné plochy je hodnota pozemku určená vynásobením výmery pozemkov v m2 a hodnoty pozemkov za 1 m2 uvedenej v prílohe č. 2 zákona 582/2004 Z. z. v znení neskorších predpisov.
2. Základom dane z pozemkov, na ktorých sa nachádza transformačná stanica alebo predajný stánok slúžiaci k predaju tovaru a poskytovaniu služieb (ďalej len „predajný stánok“) je hodnota pozemku určená vynásobením výmery pozemkov a hodnoty pozemkov za 1 m2 uvedenej v prílohe č. 2 zákona č. 582/2004 Z. z. v znení neskorších predpisov ako **stavebné pozemky**.

6.**Hodnota pozemkov** podľa Prílohy č. 2 zákona č. 582/2004 Z.z. v znení neskorších predpisov je stanovená pre obec **Nižná Olšava**:

- stavebné pozemky **13,27 eura /m2**

- záhrady **1,32 eura /m2**

- zastavané plochy a nádvoria **1,32 eura /m2**

- ostatné plochy s výnimkou stavebných pozemkov **1,32 eura /m2**

**Sadzba dane**

1. Všeobecná ročná sadzba dane z pozemkov je pre jednotlivé druhy pozemkov nasledovná

a/ orná pôda, chmeľnice, vinice, ovocné sady **0,50 %**

b/ trvalé trávne porasty **0,50 %**

c/ záhrady **0,30 %**

d/ lesné pozemky, na ktorých sú hospodárske lesy **0,80 %**

e/ rybníky s chovom rýb a ostatné hospodársky

využívané vodné plochy **0,30 %**

f/ zastavané plochy a nádvoria **0,30 %**

g/ stavebné pozemky **0,30** **%**

h/ ostatné plochy okrem stavebných pozemkov **0,25 %**

2. Správca dane určuje pre pozemky na ktorých sa nachádza transformačná stanica alebo predajný stánok ročnú sadzbu dane z pozemkov.

a/ zastavané plochy a nádvoria, ostatné plochy **0,45 %**

#### **Daň zo stavieb**

**§ 4**

1. Správca dane pre všetky stavby na území obce **Nižná Olšava**, ktoré sú predmetom dane zo stavieb určuje ročnú sadzbu dane zo stavieb za každý aj začatý m2 zastavanej plochy vo výške:

a/ **0,05** € stavby na bývanie a drobné stavby, ktoré majú doplnkovú funkciu pre hlavnú stavbu,

b/ **0,50** € stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu,

c/ **0,15** € stavby rekreačných a záhradkárskych chát a domčekov na individuálnu rekreáciu,

d/ **0,20** € samostatne stojace garáže a samostatné stavby hromadných garáží, za stavby hromadných garáži umiestnené pod zemou a stavby určené alebo používané na tieto účely, postavené mimo bytových domov,

e/ **0,50** € priemyselné stavby,  stavby slúžiace energetike, stavby slúžiace stavebníctvu, stavby využívané na skladovanie vlastnej produkcie vrátane stavieb na vlastnú administratívu,

f/ **0,50** € stavby na ostatné podnikanie a na zárobkovú činnosť, skladovanie a administratívu súvisiacu s ostatným podnikaním a so zárobkovou činnosťou,

g/ **0,50** € ostatné stavby neuvedené v písmenách a) až f)

2. Správca dane určuje pri viacpodlažných stavbách pre všetky druhy stavieb príplatok

**0,025 €/m2** za každé ďalšie nadzemné podlažie okrem prvého nadzemného podlažia.

**Daň z bytov**

**§ 5**

1. Daňovníkom dane z bytov sú tí, ktorí sú uvedení v ustanovení § 13 zákona o miestnych daniach.
2. Predmetom dane z bytov na území obce sú byty a nebytové priestory podľa § 14 zákona   
   o miestnych daniach.
3. Spôsob výpočtu základu dane z bytov je uvedený v ustanovení § 16a zákona o miestnych daniach.
4. Ročná sadzba dane z bytov je za každý aj začatý m² zastavanej plochy bytu a nebytového priestoru je **0,04** €.

#### **Oslobodenie od dane**

**§ 6**

Správca dane ustanovuje, že poskytuje **oslobodenie od dane**:

a) pozemky, stavby, byty a nebytové priestory vo vlastníctve obce, ktorá je správcom dane,

b) pozemky a stavby vo vlastníctve iného štátu užívané fyzickými osobami,

c) pozemky na ktorých sú cintoríny, parky a športoviská,

d) pozemky a stavby vo vlastníctve cirkví registrovaných štátom,

e) stavby využívané na účely sociálnej pomoci,

f) stavby slúžiace vzdelávaniu,

**Spoločné ustanovenia pre daň z nehnuteľnosti**

**§ 7**

* 1. Podľa miestnych podmienok sa v obci **Nižná Olšava** znižuje daň z nehnuteľnosti:

1. **50** % daňovej povinnosti za pozemky a za stavby na bývanie, byty a garáže, ktorých vlastníkmi sú fyzické osoby v hmotnej núdzi alebo fyzické osoby staršie ako 70 rokov, ak tieto pozemky a stavby na bývanie, byty a garáže slúžia výhradne na ich osobnú potrebu
2. **50** % daňovej povinnosti za pozemky a za stavby na bývanie, byty a garáže, ktorých vlastníkmi sú občania s ťažkým zdravotným postihnutím a držitelia preukazu občana s ťažkým zdravotným postihnutím,
   1. Pri súbehu zníženia dane podľa § 17 ods. 2 alebo ods.3 zákona o miestnych daniach

a poplatku uplatňuje len zníženie u dane, ktoré je výhodnejšie pre daňovníka.

* 1. Daňovníkom, ktorým patrí zníženie dane podľa ods. 3 písm. a), b) v prípade

spoluvlastníctva sa znižuje daň o výšku pripadajúcu na ich spoluvlastnícky podiel.

* 1. Vyššie uvedené úľavy sa neuplatňujú v prípade, ak sa predmet dane využíva na

podnikateľskú činnosť.

5. Zníženie dane obec priznáva na základe písomnej žiadosti podanej do **31. januára**

zdaňovacieho obdobia.

6. Vznik a zánik daňovej povinnosti je uvedený v ustanovení § 18 zákona o miestnych

daniach

7. Vyrubená daň z nehnuteľností je splatná u fyzických osôb do výšky **50,00 €** do 15 dní odo

dňa nadobudnutia právoplatnosti rozhodnutia.

Vyrubená daň z nehnuteľností je splatná u fyzických osôb od výšky **nad 50,00 €** v dvoch splátkach, ktoré sú uvedené v rozhodnutí.

Vyrubená daň z nehnuteľností je splatná u právnických osôb do výšky **500,00 €** do 15 dní odo dňa nadobudnutia právoplatnosti rozhodnutia. .

Vyrubená daň z nehnuteľností je splatná u právnických osôb od výšky **nad 500,00 €** v troch splátkach, ktoré sú uvedené v rozhodnutí

8. Spôsoby vyberania dane:

* 1. v hotovosti do pokladne obce,
  2. poštovým peňažným poukazom,
  3. bezhotovostným prevodom na účet obce.

9. V prípade, že daňovník má nedoplatky na dani z nehnuteľností za predchádzajúce obdobia, nemá nárok na žiadnu úľavu.

10.Správca dane ustanovuje, že daň nižšiu ako **1,65** EUR nebude vyrubovať ani vyberať.

**III. č a s ť**

**Daň za psa**

**§ 8**

1. Predmetom dane za psa je pes na území obce, na ktorej je pes chovaný fyzickou alebo právnickou osobou a je starší ako 6 mesiacov.
2. Predmetom dane za psa na území obce nie je pes uvedený v ustanovení § 22 ods. 2 zákona o miestnych daniach.
3. Základom dane je počet psov.
4. Daňovníkom je fyzická osoba alebo právnická osoba, ktorá je vlastníkom psa alebo držiteľom psa, ak sa nedá preukázať, kto psa vlastní.
5. Sadzba dane sa stanovuje za jedného psa a kalendárny rok je:

**4,00 €** za jedného psa a kalendárny rok chovaného v rodinných domoch.

**4,00** € za jedného psa a kalendárny rok chovaného v budovách a objektoch na podnikanie.

1. Daňovník je povinný oznámiť obci do 7 dní vznik daňovej povinnosti, kedy sa pes stal predmetom dane a zánik daňovej povinnosti, kedy prestal byť predmetom dane.
2. Obec vydá držiteľom psov evidenčnú známku bez náhrady a to aj pre tých, ktorým prislúcha oslobodenie od poplatku. Známka je neprenosná na iného psa. Odcudzenie, zničenie alebo stratu známky je držiteľ psa povinný oznámiť obci do 14 dní odvtedy, čo zničenie alebo stratu známky zistil. Pri odhlásení psa z evidencie je povinný majiteľ psa evidenčnú známku obci vrátiť. Za náhradnú známku je držiteľ psa povinný zaplatiť poplatok vo výške určenej Obecnou samosprávou.
3. Spôsoby vyberania dane:
   1. v hotovosti do pokladne obce,
   2. poštovým peňažným poukazom,
   3. bezhotovostným prevodom na účet obce.

**IV. č a s ť**

**Daň za užívanie verejného priestranstva**

**§ 9**

1. Predmetom dane za užívanie verejného priestranstva je osobitné užívanie verejného priestranstva. Verejným priestranstvom na účely tohto zákona sú verejnosti prístupné pozemky vo vlastníctve obce. Verejným priestranstvom na účely tohto zákona nie sú pozemky, ktoré obec prenajala podľa osobitného zákona.
2. Osobitným užívaním verejného priestranstva sa rozumie umiestnenie zariadenia slúžiaceho na poskytovanie služieb, umiestnenie stavebného zariadenia (napr. lešenie, stavebný výťah), predajného zariadenia, zariadenia cirkusu, zariadenia lunaparku a iných atrakcií, umiestnenie skládky materiálu, paliva a iných druhov ( napr. odpadu), umiestnenie veľkokapacitných kontajnerov, umiestnenie stavebných zariadení pri výstavbe inžinierskych sietí, prekopávka ciest a chodníkov. Osobitným užívaním verejného priestranstva nie je jeho užívanie v súvislosti s odstránením poruchy alebo havárie rozvodných a verejných sieti.
3. Základom dane za užívanie verejného priestranstva je výmera užívaného verejného priestranstva v m2.
4. Daň sa neplatí za kultúrne a športové podujatia usporiadané na verejnom priestranstve bez vstupného alebo podujatie, ktorého celý výťažok je určený na charitatívne   
   a verejnoprospešné účely.
5. Daňovníkom je fyzická osoba alebo právnická osoba, ktorá verejné priestranstvo užíva.
6. Sadzba dane za osobitné užívanie verejného priestranstva a za dočasné parkovanie motorového vozidla je:
7. Umiestnenie zariadenia na poskytovanie služieb **0,33 €/m2** a deň,
8. Umiestnenie predajného alebo stavebného zariadenia **0,33 €/m2** a deň,
9. Predaj za použitie trhového miesta **1,65 €,**
10. Umiestnenie zariadenia cirkusu a lunaparku a iných atrakcií za **0,066 €/m2** plochy a deň,
11. Umiestnenie skládky viac ako na 7 dní **0,033 €/m2** a deň,
12. Trvalé parkovanie vozidiel:

* osobné motorové vozidlo **10,00 €** mesačne,
* nákladné motorové vozidlo **25,00 €** mesačne.

1. Daňovník je povinný osobne alebo písomne oznámiť svoj zámer osobitného užívania verejného priestranstva obci najneskôr v deň vzniku daňovej povinnosti. Daňovník je tiež povinný ohlásiť do 3 dní každú skutočnosť, ktorá má alebo môže mať vplyv na výšku stanovenej, resp. zaplatenej dane. Daňovník je povinný oznámiť obci skutočnosť, že osobitné užívanie verejného priestranstva skončilo a verejné priestranstvo bolo uvedené do pôvodného stavu.
2. Obec vyrubí daň rozhodnutím. Vyrubená daň za užívanie verejného priestranstva je splatná do 15 dní odo dňa nadobudnutia právoplatnosti rozhodnutia.
3. Obec Nižná Olšava poskytne úľavu na dani za užívanie verejného priestranstva nasledovne: Obec povolí užívanie verejného priestranstva pre umiestnenie skládok bezplatne na dobu 7 dní odo dňa začatia jeho užívania. Uvedené oslobodenie neplatí v prípadoch, ak je verejné priestranstvo využívané na podnikateľskú činnosť. Po uplynutí tejto doby bude obec inkasovať miestnu daň v súlade s **§ 9** **ods. 6** tohto VZN.

**V. č a s ť**

**Daň za predajné automaty**

**§ 10**

1. Predmetom dane za predajné automaty sú prístroje a automaty, ktoré vydávajú tovar za odplatu (ďalej len predajné automaty“) a sú umiestnené v priestoroch prístupných verejnosti.
2. Daňovníkom je fyzická osoba alebo právnická osoba, ktorá predajné automaty prevádzkuje.
3. Základom dane je počet predajných automatov.
4. Sadzba dane za jeden predajný automat a kalendárny rok je **33,20** EUR.
5. Daňovník písomne oznámi vznik daňovej povinnosti. Písomné oznámenie pri vzniku daňovej povinnosti obsahuje - identifikačné údaje daňovníka, identifikáciu predajného automatu a miesto prevádzkovania. Písomné oznámenie pri zániku daňovej povinnosti obsahuje - identifikačné údaje daňovníka, identifikáciu predajného automatu a miesto doterajšieho prevádzkovania.
6. Daňová povinnosť vzniká a zaniká v lehotách aké sú uvedené v § 48 zákona o miestnych daniach a poplatku.
7. Spôsoby vyberania dane: - v hotovosti do pokladne obce alebo bezhotovostným prevodom na účet obce.
8. Na účely výberu dane je daňovník povinný viesť evidenciu obsahujúcu nasledujúce údaje o každom predajnom automate osobitne:
   1. výrobné číslo predajného automatu,
   2. miesto prevádzkovania,
   3. začiatok a ukončenie prevádzkovania.

**VI. č a s ť**

Daň za nevýherné hracie prístroje

**§11**

1. Miestnou daňou za nevýherné hracie prístroje sú hracie prístroje, ktoré sa spúšťajú alebo prevádzkujú za odplatu, pričom tieto hracie prístroje nevydávajú peňažnú výhru a sú prevádzkované v priestoroch prístupných verejnosti.
2. Nevýherné hracie prístroje sú:
   1. Elektrické prístroje na počítačové hry,
   2. Mechanické prístroje, elektronické prístroje, automaty a iné zariadenia na zábavné hry.

(3) Daňovník je fyzická alebo právnická osoba, ktorá nevýherné hracie prístroje prevádzkuje.

(4) Základom dane je jeden nevýherný hrací prístroj.

(5) Sadzba dane za nevýherné hracie prístroje v obci Nižná Olšava za l nevýherný hrací prístroj a kalendárny rok sa určuje takto:

1. elektronické prístroje na počítačové hry (napr. hry s joystickom) **33,00 €**
2. mechanické prístroje ( napr. biliard, šípky, stolový futbal) **66,00 €**
3. elektronické prístroje (napr. music box) **66,00 €**
4. ostatné nevýherné hracie prístroje **33,-00€**

(6) Daňovník je povinný písomne oznámiť vznik daňovej povinnosti správcovi dane najneskôr do 30 dní odo dňa vzniku daňovej povinností a v najneskôr v tento deň zaplatiť daň na zdaňovacie obdobie alebo pomernú časť dane za zostávajúce mesiace zdaňovacieho obdobia, v ktorom vznikla daňová povinnosť.

(7) V ďalších zdaňovacích obdobiach je daň za zdaňovacie obdobie splatná bez vyrubenia do 31. januára za toto zdaňovacie obdobie.

(8) Ak daňová povinnosť zanikne v priebehu zdaňovacieho obdobia a daňovník to oznámi správcovi dane najneskôr do 30 dní odo dňa zániku daňovej povinnosti a správca dane vráti pomernú časť dane za zostávajúce mesiace zdaňovacieho obdobia, za ktoré bola daň zaplatená.

(9) Miestne príslušnou je obec, na ktorej území sa nevýherné hracie prístroje prevádzkujú.

**VII. ČASŤ  
 POPLATOK**

**§ 12**

1. Poplatok sa platí za komunálne odpady okrem elektroodpadov a biologicky rozložiteľného kuchynského a reštauračného odpadu a za drobné stavebné odpady, ktoré vznikajú na území obce.

2. Poplatok platí poplatník, ktorým je:

a)   **fyzická osoba**, ktorá má v obci trvalý pobytalebo prechodný pobyt alebo ktorá je na území obce oprávnená užívať alebo užíva byt, nebytový priestor, pozemnú stavbu alebo jej časť alebo objekt, ktorý nie je stavbou alebo záhradu, vinicu, ovocný sad, trvalý trávny porast na iný účel ako na podnikanie, pozemok v zastavanom území obce okrem lesného pozemku a pozemku, ktorý je evidovaný v katastri nehnuteľností ako vodná plocha (ďalšej len „nehnuteľnosť“),

b)  **právnická osoba**, ktorá je oprávnená užívať alebo užíva nehnuteľnosť nachádzajúcu sa na území obce na iný účel ako podnikanie,

c)   **podnikateľ,** ktorý je oprávnený užívať alebo užíva nehnuteľnosť nachádzajúcu sa na území obce na účel podnikania.

1. U poplatníkov uvedených v bode 2 písm. a) sa bude vychádzať najmä z údajov evidencie obyvateľov vedenej obecným úradom v Nižnej Olšave (trvalý a prechodný pobyt).
2. Poplatok platí:

a)  vlastník nehnuteľnosti, nájomca alebo užívateľ nehnuteľnosti,

b)  správca, ak je vlastníkom nehnuteľnosti štát, vyšší územný celok alebo obec,

c)  ak ide o bytový dom, poplatok za poplatníka môže pre obec vyberať a za vybraný poplatok ručí zástupca alebo správca určený spoluvlastníkmi, ak s výberom poplatku zástupca alebo správca súhlasí.

1. Poplatková povinnosť vzniká dňom, ktorým nastane niektorá zo skutočností uvedená v ods. 2 tohto VZN a zaniká dňom, ktorým táto skutočnosť zanikne.
2. Do jedného mesiaca odo dňa vzniku poplatkovej povinnosti je povinný poplatník ohlásiť obci priemerný počet zamestnancov pripadajúcich na určené obdobie neznížený o počet osôb, ktoré majú v obci trvalý alebo prechodný pobyt a priemerný počet osôb alebo miest podľa § 79 ods. 3 písm. b) zákona o miestnych daniach.
3. Poplatník je povinný do 30 dní odo dňa, keď nastala skutočnosť, ktorá má vplyv na vznik poplatkovej povinnosti, ohlásiť obci:
   1. svoje meno, priezvisko, dátum narodenia, adresu trvalého pobytu, adresu prechodného pobytu (ďalej identifikačné údaje); ak je poplatníkom osoba podľa ods. 2 písm. b) a c) tohto VZN názov alebo obchodné meno, sídlo alebo miesto podnikania, identifikačné číslo,
   2. identifikačné údaje iných osôb, ak za ne plní povinnosti poplatníka,
   3. údaje rozhodujúce pre určenie poplatku podľa ods. 10 tohto VZN. Spolu s ohlásením predloží aj doklady potvrdzujúce uvádzané údaje a ak súčasne požaduje zníženie alebo odpustenie poplatku aj doklady, ktoré odôvodňujú zníženie alebo odpustenie poplatku.
4. Poplatník podľa § 12 ods. 2 písm. b) alebo c) tohto VZN, ktorý má uzavretú zmluvu o nájme nebytových priestorov ako nájomca a v zmysle tejto zmluvy platí za komunálne odpady a drobné stavebné odpady prenajímateľovi, ktorý mu túto službu zabezpečuje prostredníctvom pridelenej zbernej nádoby a za ktorú platí poplatok obci, je povinný predložiť kópiu tejto zmluvy v rámci ohlasovacej povinnosti podľa ods. 6.
5. Sadzba poplatku za príslušný kalendárny rok sa stanovuje :

a) **0,033 €** za osobu a kalendárny deň pre poplatníkov – fyzické osoby podľa § 12 ods. 2 písm. a) tohto VZN

b) Sadzba poplatku za komunálne odpady a drobné stavebné odpady v súlade so zavedeným intervalovo – množstvovým systémom zberu pre **právnická osoba**, ktorá je oprávnená užívať alebo užíva nehnuteľnosť nachádzajúcu sa na území obce na iný účel ako podnikanie, sa stanovuje

**0,04 eura/liter odpadu/rok** pre poplatníkov – právnické osoby podľa § 12 ods. 2 písm. b) tohto VZN

c)Sadzba poplatku za komunálne odpady a drobné stavebné odpady v súlade so zavedeným intervalovo – množstvovým systémom zberu pre právnické osoby a fyzické osoby – podnikateľov za množstvový zber sa stanovuje

**0,04 eura/liter odpadu/rok** pre poplatníkov – podnikateľov podľa § 12 ods. 2 písm. c) tohto VZN

1. Zdaňovacím obdobím, za ktoré obec vyberá poplatok je kalendárny rok.
2. Obec vyrubí poplatok rozhodnutím.
3. Obec stanovuje koeficient vo výške 1.
4. Pre vyrubenie poplatku je rozhodujúci stav k 1. januáru príslušného kalendárneho roka.
5. Splatnosť poplatku pre poplatníka podľa § 12 ods. 2 písm. a) je určená takto:
   * 1. poplatok do **30,00** € je splatný naraz do 15 dní odo dňa nadobudnutia právoplatnosti rozhodnutia.
     2. poplatok nad **30,00** € je splatný v dvoch rovnakých splátkach, ktoré sú uvedené v rozhodnutí.
6. Splatnosť poplatku pre poplatníka podľa § 12 ods. 2 písm. b) a c) je určená takto:
   * 1. poplatok do **300,00** € je splatný naraz do 15 dní odo dňa nadobudnutia právoplatnosti rozhodnutia.
     2. poplatok nad **300,00** € je splatný v dvoch rovnakých splátkach, ktoré sú uvedené v rozhodnutí.
7. Poplatok je možné zaplatiť jedným z nasledovných spôsobov:
   1. v hotovosti do pokladne obce,
   2. poštovým peňažným poukazom,
   3. bezhotovostným prevodom na účet obce uvedený v rozhodnutí.

19. Obec na základe žiadosti poplatníka zníži poplatok podľa najnižšej sadzby (0,0066) za obdobie, za ktoré poplatník správcovi dane preukáže na základe podkladov, že viac ako 90 dní v zdaňovacom období sa nezdržiava alebo sa nezdržiaval na území obce.

Podkladmi pre zníženie poplatku sú hodnoverné doklady, z ktorých jednoznačne vyplýva počet dní pobytu poplatníka mimo obce:

* 1. poplatník, ktorý sa v určenom období dlhodobo zdržiava alebo zdržiaval v zahraničí.

K žiadosti je potrebné doložiť doklady preukazujúce nárok na úľavu /pracovné povolenie, povolenie k pobytu, víza, potvrdenie o návšteve školy, čestné vyhlásenie a pod./,

* 1. poplatník, ktorý je neprítomný v obci z dôvodu návštevy školy (s výnimkou študentov denne dochádzajúcich).

K žiadosti je potrebné doložiť doklady preukazujúce nárok na úľavu /potvrdenie o návšteve školy, ubytovací preukaz, potvrdenie o platbe za ubytovanie a pod./,

* 1. o sumu zaplatenú v inej obci sa poplatok zníži tým poplatníkom s trvalým alebo prechodným pobytom v obci, ktorí sa časť roka zdržiavajú mimo územia obce a  preukážu sa uhradením poplatku za odpad v mieste, kde sa počas roka zdržiavali. K žiadosti je potrebné doložiť doklad o zaplatení poplatku v obci (meste), kde sa časť roka zdržiaval mimo územia obce Nižná Olšava.
  2. sezónny zamestnanec vykonávajúci svoju činnosť počas týždňových, resp. viactýždňových turnusov mimo územia obce.

K žiadosti je potrebné doložiť potvrdenie zamestnávateľa o dĺžke pracovného pomeru mimo územia obce,

* 1. Obec Nižná Olšava na základe písomnej žiadosti odpustí poplatok poplatníkovi s trvalým pobytom na území obce, ktorý bude počas celého roka v zahraničí ( predloží -pracovné povolenie, povolenie k pobytu, víza, čestné prehlásenie),
  2. Obec Nižná Olšava na základe písomnej žiadosti zníži poplatok poplatníkovi:

**50 %** u poplatníkov žiakov a študentov s ubytovaním mimo miesta trvalého pobytu,

**50 %** u poplatníkov s výkonom práce a ubytovaním mimo miesta trvalého pobytu,

**50 %** u poplatníkov sociálne odkázaným,

**50 %** u poplatníkov držiteľov preukazu občana s ťažkým zdravotným postihnutím.

1. Doklady, ktorými poplatník preukazuje dôvody na poskytnutie úľavy z poplatku, je povinný predkladať **každoročne** na obecný úrad.
2. Ak si poplatník neuplatní nárok na zníženie poplatku podľa § 12 ods. 19 tohto VZN najneskôr do 31. decembra príslušného zdaňovacieho obdobia podaním žiadosti a v tejto lehote nepredloží príslušné doklady, nárok na zníženie poplatku za toto zdaňovacie obdobie zaniká.
3. Správca dane poskytne poplatníkom uvedeným v § 12 ods. 19 tohto VZN len jeden druh zľavy.
4. V prípade, že má občan nedoplatky na poplatku za predchádzajúce obdobie, nemá nárok na žiadnu úľavu.
5. ) Správca dane určuje v zmysle § 81 ods.8 zákona 79/2015 Z.z. o odpadoch poplatok za

drobný stavebný odpad bez obsahu škodlivín a to v sume **0,02 eura** za kilogram tohto odpadu.

- odovzdať tento drobný stavebný odpad bez obsahu škodlivín môže občan na skládke odpadu mestského podniku Služba Stropkov skládka Chotča.

- tam sa tento odpad odváži a vydá občanovi doklad o množstve odpadu. S týmto dokladom sa preukáže na obecnom úrade, kde sa následne vypočíta výška poplatku. - poplatok je občan povinný uhradiť do pokladne obecného úradu alebo na bežný účet obce.

**VIII. č a s ť**

Spoločné a  záverečné ustanovenia

**§ 13**

1. Správu dane z nehnuteľností podľa § 1 ods. 2 písm. a) tohto VZN vykonáva obec,   
   na ktorej území sa nehnuteľnosť nachádza.
2. Správu miestnych daní podľa § 1 ods. 2 písm. b) až f) a poplatku podľa § 1 ods. 3 tohto VZN vykonáva obec, ktorá ich na svojom území zaviedla.
3. Správu miestnych daní a poplatku vykonáva obec prostredníctvom starostu obce   
   a poverených zamestnancov obce.
4. Priznanie k dani z nehnuteľností, k dani za psa, k dani za predajné automaty a k dani   
   za nevýherné hracie prístroje je daňovník povinný podať obci podľa § 99a až § 99c zákona 582/2004 Z.z. o miestnych daniach...
5. Daň z nehnuteľností, daň za psa, daň za predajné automaty a daň za nevýherné hracie prístroje vyrubí obec každoročne podľa stavu k 1. januáru príslušného zdaňovacieho obdobia na celé zdaňovacie obdobie jedným rozhodnutím, pokiaľ zákon neustanovuje inak.

**Záverečné ustanovenia**

**§ 14**

1. Pokiaľ toto Všeobecné záväzné nariadenie neobsahuje osobitnú právnu úpravu daní

a konania, platia ustanovenia zákona č. 582/2004 Z. z. o miestnych daniach

a miestnom poplatku za komunálne odpady a drobné stavebné odpady v znení

neskorších predpisov a zákon č. 563/2009 Z. z. o správe daní / daňový poriadok /

a o zmene a doplnení niektorých zákonov.

2. V zmysle ustanovenia § 6 ods. 3 zákona č. 369/1990 Zb. o obecnom zriadení v znení neskorších predpisov bol návrh tohto VZN č. 3/2016 o miestnych daniach a o poplatku za komunálne odpady a drobné stavebné odpady na území obce Nižná Olšava zverejnený na úradnej tabuli obce Nižná Olšava od 07.11. 2016 do 07.12.2016

3. Toto VZN schválilo obecné zastupiteľstvo v Nižnej Olšave dňa ............. .12.2020 uznesením č. č. ......................

4. Dňom účinnosti tohto VZN sa zrušuje VZN obce Nižná Olšava č. 3/2016 o miestnych daniach a o poplatku za komunálne a drobné stavebné odpady na území obce Nižná Olšava zo dňa 14.12.2016.

5. Toto všeobecne záväzné nariadenie nadobúda účinnosť dňom **1. januára 2021.**

V Nižnej Olšave, dňa ............ .12.2020

Ing. Igor Madzin

starosta obce